stanford-oval/wikipedia huggingface dataset:
Kiinankellosammakko
Käyttäytyminen

Kiinankellosammakot ovat päivä sekä yöaktiivisia. Ne oleskelevat usein vedenpinnan rajassa kelluen tai maalla istuskellen jossakin piilopaikassa. Kiinankellosammakot voivat kökötellä paikoillaan pitkiäkin aikoja, odotellessaan sopivan saalin ilmestymistä lähelle. Koiraat kurnuttavat äänellä, joka muistuttaa haukkumista ja jahtaavat naaraita kutuaikaan. Naaraiden satunnainen kurnuttelu ei ole yhtä äänekästä ja säännöllistä kuin koiraiden, joka voi olla hyvinkin voimakasta. Kiinankellosammakot eivät juurikaan kiipeile, vaan maalla ollessaan pysyvät maanpinnan tuntumassa.
Säikähtäessään kiinankellosammakko sukeltaa vedenpohjaan piiloon. Jos sammakko tulee uhatuksi maalla ollessaan, se vääntää selkänsä kaarelle ja nostaa jalat ilmaan, jotta vatsan punainen varoitusväri näkyisi mahdollisimman paljon.
Lemmikkieläimenä

Kiinankellosammakko on yksi suosituimmista eläinkaupoissa myytävistä sammakkolajeista. Monesti kiinankellosammakoita saa eläinkaupoista. Hinta on yleensä 10–30 euroa. Parasta olisi kuitenkin hankkia sammakko suomalaiselta kasvattajalta. Niille voi syöttää jauhomatoja, vahakoita, hämähäkkejä ja muita sopivankokoisia hyönteisiä. Sopiva asumus kiinankellosammakoille on akvaterraario, jossa on siis runsaasti vettä ja maa-aluetta. Minimi koko 1-2 kiinankellosammakon asumukseksi on 60 litran akvaterraario. Useammalle sammakolle tulisi tilaa olla enemmän. Yli 80 litran akvaterraario riittää yhdelle koiraalle ja yhdelle naaraalle.
Kiinankellosammakot pärjäävät yksinäänkin, eikä niitä tarvitse hankkia välttämättä yhtä useampaa. Kiinankellosammakkojen terraarioon ei tulisi asuttaa muita sammakkoeläinlajeja tai kaloja kuin kiinankellosammakoita. Kiinankellosammakko koiraita ei pitäisi laittaa samaan terraarioon liian useaa, sillä ne kiistelevät reviireistään keskenään. Naaraitakin tulisi aina olla useampi yhtä koirasta kohden, jotta koiraat eivät ahdistelisi yhtä naarasta liikaa.
Kiinankellosammakkojen terraarion pohjalle laitetaan pyöreäreunaista akvaariosoraa. Veden syvyyden tulee olla 5–15 cm. Veteen tulisi myös istuttaa runsaasti erilaisia vesikasveja piilopaikoiksi. Lisäksi terraariossa tulee olla maa-alue, jonne sammakot pääsevät halutessaan. Maa-alueen tulee olla tarpeeksi tukeva ja mieluiten sellainen, että sinne saisi rakennettua erilaisia piilopaikkoja. Terraariota voi sisustaa erilaisilla keinoilla esimerkiksi kivillä, kasveilla tai puunpaloilla, mutta sisusteiden tulee olla sammakoille turvallisia. Kiinankellosammakot tarvitsevat vakituiseen terraarioonsa runsaasti vettä viihtyäkseen. Terraarion lämpötilan tulisi olla 20–25 asteen välillä. Normaali huoneenlämpö siis yleensä riittää. Altaaseen voi myös laittaa akvaariosuodattimen, joka ei kuitenkaan ole välttämätön. Suodatin vain helpottaa altaan puhtaanapidossa, mutta vaihtamalla veden säännöllisesti kolmasosan tai puolet viikon-parin välein riittää myös. Vaikka terraariossa olisikin suodatin tulee vettä vaihtaa silti ja suodatin puhdistaa.
Aiheesta muualla

Sammakkolampi (Arkistoitu – Internet Archive)
Kiinankellosammakosta kertova sivusto
iNaturalist: Bombina orientalis
ITIS: Bombina orientalis (englanniksi)
Global Biodiversity Information Facility (GBIF): Bombina orientalis (englanniksi)
University of Michigan, Animal Diversity Web (ADW): Bombina orientalis (englanniksi)
Kissojen valtakunta

| Kissojen valtakunta> 猫の恩返し |
| --- | --- |
 Suomalainen DVD-kansi.
Ohjaaja:  Hiroyuki Morita
Käsikirjoittaja:  Reiko Yoshida
Perustuu:  Aoi Hiiragin mangaan The Cat Returns
Tuottaja:  Toshio Suzuki Nozomu Takahashi
Säveltäjä:  Yūji Nomi
Kuvaaja:  Kentaro Takahashi
Leikkaaja:  Megumi Uchida
Pääosat:  Chizuru Ikewaki Yoshihiko Hakamada Tetsu Watanabe Yosuke Saito Aki Maeda Tetsurō Tamba
Valmistustiedot
Valmistusmaa:  Japani
Tuotantoyhtiö:  Studio Ghibli
Levittäjä:  Tōhō
Ensi-ilta:   2002-7-1919. heinäkuuta 2002 (Japani)  2004-10-2222. lokakuuta 2004 (Suomi)  
Kesto:  75 minuuttia
Alkuperäiskieli:  japani
Budjetti:  20 miljoonaa $
Tuotto:  54 miljoonaa $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Kissojen valtakunta (jap. 猫の恩返し, Neko no Ongaeshi) on japanilainen Studio Ghiblin vuonna 2002 tuottama ja Hiroyuki Moritan ohjaama anime-elokuva. Neko no Ongaeshi on suomeksi käännettynä ”Kissojen vastapalvelus”.
Kissojen valtakunta perustuu Aoi Hiiragin mangaan Neko no danshaku, Baron. Studio Ghibli on tuottanut Hiiragin toisesta mangasta vuonna 1995 Yoshifumi Kondōn ohjaaman elokuvan Sydämen kuiskaus, jossa Paroni Humbert von Gikkingenin roolihahmo myös esiintyy.
Juoni

Koulutyttö Haru tulee koulupäivän päätteeksi pelastaneeksi kissan jäämästä kuorma-auton alle. Yllättäen kissa osaakin puhua. Se kiittää Harua kohteliaasti ja poistuu paikalta. Yöllä Harun luona tulee käymään Kissojen valtakunnan kuningas kiittämään Harua poikansa prinssi Lunen hengen pelastamisesta, minkä jälkeen kissat häipyvät. Yön aikana Harun ystävän Hiromin kotiin on tullut röykkiöittäin haaveja, sillä Haru rikkoi vahingossa yhden pelastaessaan Lunea. Harun kodin piha on puolestaan täynnä pajunkissoja. Lisäksi kissat rupeavat seuraamaan Harua koulumatkalla ja hän löytää tavaralokerostaan pieniä laatikoita, joissa on hiiriä.
Myöhemmin päivällä Harun luokse saapuu koulun pihalla eräs puhuva kissa. Haru osoittaa tälle varsin selvästi, ettei ole tyytyväinen saamiinsa "lahjoihin". Kissa pyytää Harua tulemaan vierailulle Kissojen valtakuntaan ja ryhtymään prinssi Lunen vaimoksi. Haru unelmoi ihanista asioista Kissojen valtakunnassa, mutta ennen kuin hän ehtii sanoa vastalauseensa naimisiinmenoon, kissa häipyy tiehensä. Salaperäinen ääni kehottaa Harua kääntymään Kissa-asiaintoimiston puoleen. Toimistossa Haru tapaa kissaparoni Humbert von Gikkingenin ja tämän tukevan ahmattiapulaisen, Mutan. Paroni lupaa auttaa Harua, mutta tyttö napataan Kissojen valtakuntaan ennen kuin paroni ehtii puuttua asiaan. Paroni, Muta ja paronin varisystävä Toto lähtevät heidän peräänsä.
Haru ja kyytiin päässyt Muta saapuvat Kissojen valtakuntaan, missä heidät viedään palatsiin. Palatsissa Haru puetaan juhlapukuun. Kuninkaan saapuessa Haru sanoo, ettei voi mennä prinssin kanssa naimisiin, koska ei ole kissa, mutta yllättäen hän onkin muuttunut kissaksi. Samaan aikaan Muta on iskenyt silmänsä herkkuruokiin ja erityisesti isoon hyytelöastiaan, jonne hän hyppää. Nähtyään Mutan liikkumattomana hyytelön seassa Haru alkaa itkeä. Juhlissa Harua ei monista yrityksistä huolimatta saada iloiseksi, kunnes salaperäinen kissa alkaa tanssittaa Harua. Kissa paljastuu paroniksi ja kuningas on kaikkea muuta kuin iloinen.
Pian kuitenkin Haru ja paroni pakenevat salaperäisen valkoisen kissan avustamana ja pian Muta seuraa heitä. Ensin he selvittävät tiensä labyrintin läpi ja sitten heidän on kiivettävä korkean tornin huipulle, josta pääsee taas ihmisten maailmaan. Kuningas kuitenkin luhistaa tornin lähes kokonaan Harun, paronin ja Mutan ollessa melkein huipulla. Prinssi saapuu paikalle ja pelastaa tilanteen. Hän ilmoittaa myös tahtovansa Yukin, sen salaperäisen kissan, kanssa naimisiin. Viimein Haru kiipeää tornin huipulle, mutta uloskäynti on siirtynyt luhistumisen takia pilvien tasalle. Lopulta Toto ja hänen varisystävänsä pelastavat putoavan Harun, paronin ja Mutan.
Tekijät

Ohjaaja: Hiroyuki Morita
Käsikirjoitus: Reiko Yoshida
Musiikki: Yūji Nomi
Hahmosuunnittelu: Satoko Morikawa
Tuottaja: Toshio Suzuki
Vastaava tuottaja: Hayao Miyazaki
Tuotanto: Studio Ghibli
Alkuperäinen manga: Aoi Hiiragi
Ääninäyttelijöitä

| Alkuperäinen ääninäyttelijä | Englantilainen ääninäyttelijä | Suomalainen ääninäyttelijä | Rooli |
| --- | --- | --- | --- |
| Chizuru Ikewaki | Katia Coe (nuori)   Anne Hathaway (aikuinen) | Taru Lehtosaari (nuori)   Annituuli Kasurinen (aikuinen) | Haru |
| Yoshihido Hakamada | Cary Elwes | Tarmo Ruubel | Paroni Humbert von Gikkingen |
| Tetsu Watanabe | Peter Boyle | Eero Saarinen | Muta |
| Yōsuke Saitō | Elliott Gould | Tuomo Holopainen | Toto |
| Tetsurō Tanba | Tim Curry | Pertti Koivula | kissakuningas |
| Takayuki Yamada | Andrew Bewis | Paavo Kerosuo | prinssi Lune |
| Aki Maeda | Judy Greer | Henna Hyttinen | Yuki |
| Kenta Satoi | Rene Auberjonois | Pekka Autiovuori | Natori |
| Mari Hamada | Andy Richter | Ari-Matti Hedman | Natoru |
| Kumiko Okae | Kristine Sutherland | Leea Klemola | äiti Yoshioka (Harun äiti) |
| Hitomi Satō | Kristen Bell | Roosa Salokorpi | Hiromi |
|  ? |  ? | Esa Saario | kertoja |
Suomenkielisen version on ohjannut Pekka Lehtosaari.
Arvioita

Turun Sanomien Päivi Valotietä Kissojen valtakunnassa viehätti Yhdysvaltain ulkopuolella tehdyille animaatioille tyypillinen tarinan yllätyksellisyys, arvaamattomuus ja absurdi tunnelma. Ratkaisu elokuvan dubbauksesta suomeksi tuntui hänestä hieman oudolta, sillä unenomaisissa mielenmaisemissa sukkuloivassa fantasiassa ei ole kyse ihan pikkulasten piirretystä.
Aiheesta muualla

Wikimedia Commonsissa on kuvia tai muita tiedostoja aiheesta .
Suomalainen kotisivu (Arkistoitu – Internet Archive)
Studio Ghiblin tuotanto
John Anthony King Mussio

John Anthony King Mussio
John Anthony King Mussio (13. kesäkuuta 1902 Cincinnati, Ohio – 15. huhtikuuta 1978) oli yhdysvaltalainen roomalaiskatolinen piispa. Hänet vihki papiksi Cincinnatin arkkihiippakuntaan John Timothy McNicholas 15. elokuuta 1935. Hänet nimitettiin Steubenvillen hiippakunnan johtoon 10. maaliskuuta 1945, ja piispaksi vihkiminen seurasi 1. toukokuuta. Pääkonsekraattorina toimi McNicholas, jota avustivat Michael Joseph Ready ja George John Rehring.
Mussio osallistui Vatikaanin toiseen kirkolliskokoukseen. Hän jäi eläkkeelle 27. syyskuuta 1977.
Jesús Puras

| Jesús Puras |
| --- | --- |
 Puras vuonna 2003.
Henkilötiedot
Kansalaisuus:   Espanja
WRC-ura
Aktiivivuodet:  1991-2002
Entiset tallit:  Mazda Rally Team Europe Seat Sport Citroën Sport
Kilpailuja:  37
Voittoja:  1
Palkintosijoja:  2
Erikoiskoevoittoja:  25
MM-pisteitä:  32
Ensimmäinen kilpailu:  Monte Carlo -ralli 1991
Ensimmäinen voitto:  Korsikan ralli 2001
Viimeinen voitto:  Korsikan ralli 2001
Viimeinen kilpailu:  San Remon ralli 2002
Sijoitus kaudella 2002:  19. (1 p.)
Aiheesta muualla
www.chuspuras.com
Jesús Puras Vidal de la Peña (s. 16. maaliskuuta 1963 Santander, Kantabria, Espanja) on espanjalainen entinen ralliautoilija. Hän aloitti ralliautoilun 1982 ja ensimmäisen MM-rallinsa hän ajoi 1991. Pitkän uransa aikana hän ajoi 37 MM-rallia ja saavutti 32 pistettä. Ainoan MM-rallivoittonsa hän saavutti Korsikalla 2001.
1994 Puras voitti Tuotantoautojen (eli N-ryhmän) FIA Cupin.
Jesús Puras ja Citroën Xsara KitCar Cantabrian rallissa 1998.
Aiheesta muualla

Rally Paradise: Jesus Puras (Arkistoitu – Internet Archive)
Juwra: Jesus Puras
John Anthony Donovan

John Anthony Donovan (5. elokuuta 1911 London, Kanada – 18. syyskuuta 1991) oli yhdysvaltalainen roomalaiskatolinen piispa. Hänet vihittiin papiksi 8. joulukuuta 1935 ja nimitettiin Detroitin arkkihiippakunnan vihkipiispaksi sekä Rhasuksen titulaaripiispaksi 6. syyskuuta 1954. Piispaksi vihkiminen seurasi 26. lokakuuta. Pääkonsekraattorina toimi Edward Aloysius Mooney, jota avustivat Allen James Babcock ja Alexander Mieceslaus Zaleski.
25. helmikuuta 1967 Donovan sai nimityksen Toledon piispaksi Ohioon. Hän erosi tehtävistään 29. heinäkuuta 1980. Hän osallistui Vatikaanin toiseen kirkolliskokoukseen.
Jalkapallon naisten Aasian-mestaruuskilpailut

Jalkapallon naisten Aasian-mestaruuskilpailut on Aasian jalkapalloliittoon (Asian Football Confederation) kuuluvien jäsenmaiden mestaruuskilpailu naisten jalkapallossa. Mestaruuskilpailut on järjestetty vuodesta 1975. Menestynein maa on ollut Kiina.
Mitalistit

| Vuosi | Finaali> Voittaja | Finaali> Ottelu | Finaali> Toinen | Pronssipeli> Kolmas | Pronssipeli> Ottelu | Pronssipeli> Neljäs | Emäntämaa |
| --- | --- | --- | --- | --- | --- | --- | --- |
| 1975 Jalkapallon naisten Aasian-mestaruuskilpailut 1975 |  Uusi-Seelanti | 3 – 1 |  Thaimaa |  Australia | 5 – 0 |  Malesia |  Hongkong |
| 1977 Jalkapallon naisten Aasian-mestaruuskilpailut 1977 |  Kiina | 3 – 1 |  Thaimaa |  Singapore | 2 – 0 |  Intia |  Kiina |
| 1979 Jalkapallon naisten Aasian-mestaruuskilpailut 1979 |  Kiina | 2 – 0 |  Intia (Intian eteläosa) |  Hongkong | ei tiedossa |  Australia ( Australian länsiosa ) |  Intia |
| 1981 Jalkapallon naisten Aasian-mestaruuskilpailut 1981 |  Taiwan | 5 – 0 |  Thaimaa |  Intia | 2 – 0 |  Hongkong |  Hongkong |
| 1983 Jalkapallon naisten Aasian-mestaruuskilpailut 1983 |  Thaimaa | 3 – 0 |  Intia |  Malesia | 0 – 0 (5–4) Rangaistuslaukauskilpailu |  Singapore |  Thaimaa |
| 1986 Jalkapallon naisten Aasian-mestaruuskilpailut 1986 |  Kiina | 2 – 0 |  Japani |  Thaimaa | 3 – 0 |  Indonesia |  Hongkong |
| 1989 Jalkapallon naisten Aasian-mestaruuskilpailut 1989 |  Kiina | 1 – 0 |  Taiwan |  Japani | 3 – 1 |  Hongkong |  Hongkong |
| 1991 Jalkapallon naisten Aasian-mestaruuskilpailut 1991 |  Kiina | 5 – 0 |  Japani |  Taiwan | 0 – 0  (5–4) Rangaistuslaukauskilpailu |  Pohjois-Korea |  Japani |
| 1993 Jalkapallon naisten Aasian-mestaruuskilpailut 1993 |  Kiina | 3 – 0 |  Pohjois-Korea |  Japani | 3 – 0 |  Taiwan |  Malesia |
| 1995 Jalkapallon naisten Aasian-mestaruuskilpailut 1995 |  Kiina | 2 – 0 |  Japani |  Taiwan | 0 – 0  (3–0) Rangaistuslaukauskilpailu |  Etelä-Korea |  Malesia |
| 1997 Jalkapallon naisten Aasian-mestaruuskilpailut 1997 |  Kiina | 2 – 0 |  Pohjois-Korea |  Japani | 2 – 0 |  Taiwan |  Kiina |
| 1999 Jalkapallon naisten Aasian-mestaruuskilpailut 1999 |  Kiina | 3 – 0 |  Taiwan |  Pohjois-Korea | 3 – 2 |  Japani |  Filippiinit |
| 2001 Jalkapallon naisten Aasian-mestaruuskilpailut 2001 |  Pohjois-Korea | 2 – 0 |  Japani |  Kiina | 8 – 0 |  Etelä-Korea |  Taiwan |
| 2003 Jalkapallon naisten Aasian-mestaruuskilpailut 2003 |  Pohjois-Korea | 2 – 1 Jatkoajalla |  Kiina |  Etelä-Korea | 1 – 0 |  Japani |  Thaimaa |
| 2006 Jalkapallon naisten Aasian-mestaruuskilpailut 2006 |  Kiina | 2 – 2 Jatkoajalla (4–2) Rangaistuslaukauskilpailu |  Australia |  Pohjois-Korea | 3 – 2 |  Japani |  Australia |
| 2008 Jalkapallon naisten Aasian-mestaruuskilpailut 2008 |  Pohjois-Korea | 2 – 1 |  Kiina |  Japani | 3 – 0 |  Australia |  Vietnam |
| 2010 Jalkapallon naisten Aasian-mestaruuskilpailut 2010 |  Australia | 1 – 1 Jatkoajalla (5–4) Rangaistuslaukauskilpailu |  Pohjois-Korea |  Japani | 2 – 0 |  Kiina |  Kiina |
Jeff Lisandro

| Jeffrey "Jeff" Lisandro |
| --- | --- |
 Jeff Lisandro WPT-turnauksessa Bellagiossa joulukuussa 2004.
Henkilötiedot
Kansalaisuus:   Australia
Pokerinpelaaja
WSOP-voitot:  4
WSOP-rahasijat:  31
WPT-voitot:  0
EPT-voitot:  0
Turnausansiot (USD):  4 033 945
Päivitetty:  6. lokakuuta 2009
Jeffrey "Jeff" Lisandro (s. Perth, Länsi-Australia, Australia) on australialainen nykyään Italian Salernossa asuva pokeriammattilainen. Lempinimellä "The Iceman" ("jäämies") tunnettua Lisandroa pidetään yhtenä maailman parhaista käteispelaajista, mutta hän on menestynyt myös pokeriturnauksissa. Hänellä on neljä World Series of Poker -voittoa, joista kolme tuli vuonna 2009.
World Series of Poker

Lisandroa pidettiin pitkään yhtenä parhaista pokeripelaajista, joka ei ollut voittanut yhtään World Series of Poker -turnausta. Lisandro oli selvinnyt useita kertoja finaalipöytään, ensimmäisen kerran vuonna 1997, jolloin hän oli 3 000 dollarin pot limit omaha -turnauksen seitsemäs. Vuoden 2004 WSOP:ssa Lisandro oli kahdesti kolmas: 2 000 dollarin pot limit omahassa ja 5 000 dollarin seitsemän kortin avopokerin maailmanmestaruusturnauksessa. Jälkimmäisessä Lisandron palkintosumma oli 74 400 dollaria. WSOP:n pääturnauksessa Lisandro oli vuonna 2006 seitsemästoista ja ansaitsi 659 730 dollaria.
Vuonna 2007 Lisandro oli lähellä ensimmäistä WSOP-rannekettaan 5 000 dollarin pot limit hold'emin maailmanmestaruusturnauksessa, mutta hävisi lopun kaksinpelissä Allen Cunninghamille. Viimein 2 000 dollarin seitsemän kortin avopokeriturnauksessa Lisandro onnistui ja voitti rannekkeen sekä 118 246 dollaria. Hän oli myös koko WSOP:n vuoden toiseksi paras pelaaja Tom Schneiderin jälkeen. Vuoden 2008 WSOP:ssa Lisandro oli toinen Mike Matusowin voittamassa 5000 dollarin no limit 2-7 draw lowball -turnauksessa.
Vuonna 2009 Lisandro voitti peräti kolme WSOP-ranneketta: yhden jokaisesta seitsemän kortin avopokerimuodosta (seven card stud, seven card stud hi-lo ja razz).
World Series of Poker > WSOP-rannekkeet

| Vuosi | Turnaus | Voittosumma (USD) |
| --- | --- | --- |
| 2007 | $2,000 Seven-Card Stud | 118 426 |
| 2009 | $1,500 Seven-Card Stud | 124 959 |
| 2009 | $10,000 World Championship Seven-Card Stud H/L-8 | 431 656 |
| 2009 | $2,500 Razz | 188 370 |
Muut turnaukset

World Poker Tourilla Lisandro ei ole vielä selvinnyt finaalipöytään, kerran hän on päässyt rahasijoille. European Poker Tourilla vuoden 2006 Barcelona Openissa hän oli kuudes ansaiten 115 200 euroa.
Joulukuussa 2004 Lisandro voitti 25 000 dollarin sisäänoston heads up limit hold'em -turnauksen. Finaalissa hän kukisti Howard Ledererin. Toukokuussa 2005 Lisandro voitti WSOP:n oheisturnauksen, 10 000 dollarin no limit hold'em -tapahtuman Lake Tahoella. Lopun kaksinpelissä vastassa oli Phil Ivey. Ykköspalkinto oli 542 360 dollaria.
Lokakuussa 2009 Lisandron turnausansiot ylittivät 4,0 miljoonaa dollaria.
Aiheesta muualla

Jeff Lisandro The Hendon Mob Poker Databasessa (englanniksi)
John Anglin

John William Anglin (2. toukokuuta 1930 – katosi 11. kesäkuuta 1962) oli yhdysvaltalainen rikollinen, joka pakeni Alcatrazin vankilasta veljensä Clarence Anglinin ja Frank Morrisin kanssa 11. kesäkuuta 1962. Hän oli ammatiltaan maanviljelijä ja työmies.
Anglin syntyi Donalsonvillessa, Georgiassa. Hänestä oli FBI:n etsintäkuulutusjulisteita kaupungissa. John ja Clarence oli pidätetty varkaudesta ja pankkiryöstöstä.
Vuonna 1979 tositapahtumiin perustuvassa elokuvassa Pako Alcatratzista John Anglinia näytteli Fred Ward. Sen ohjasi Don Siegel ja pääosaa esitti Clint Eastwood.
Unsolved Mysteries -nimisessä tv-sarjassa pidettiin mahdollisena, että John Anglin olisi ainakin selvinnyt hengissä paosta, sillä ohjelman mukaan päivä paon jälkeen sanfranciscolainen asianajaja sai puhelinsoiton John Angliniksi esittäytyneeltä mieheltä, joka halusi asianajajan järjestävän tapaamisen hänen ja poliisiviranomaisten kanssa. Kun paosta tietämätön asianajaja oli kieltäytynyt miehen pyynnöstä, mies lopetti puhelun.
Uusimpien tutkimusten mukaan Anglinin veljekset selvisivät paosta ja pakenivat Brasiliaan, jossa toimivat maanviljelijöinä.
Käännös suomeksi
Johtoreuna

Siipiprofiili, jossa johtoreuna korostettuna.
Johtoreuna on lentokoneen siiven ensiksi ilman kohtaava reuna eli sen etureuna. Aerodynamiikassa jättöreunasta voi tulla johtoreuna koneen ajautuessa peräliukuun, mutta rakenteellisesti johtoreuna on sama. Johtoreunassa voi olla dynaamisesti ohjattava etureunasolakko.
Jerusalem Slim (albumi)

| Jerusalem Slim Jerusalem Slim |
| --- | --- | --- |

Studioalbumin tiedot
 Julkaistu: 1992
 Tuottaja(t): Michael Wagener
 Levy-yhtiö: Polygram
Jerusalem Slimin muut julkaisut
|   | Jerusalem Slim 1992 |   |
Jerusalem Slim on Jerusalem Slim-yhtyeen ainoaksi jäänyt levytys, joka julkaistiin vuonna 1992. Albumin tuotti Michael Wagener.
Kappaleet

Rock n' Roll Degeneration – 4.17
Dead Man – 4.44
Attitude Adjustment – 5.00
Hundred Proof Love – 5.07
Criminal Instinct – 3.45
Lethal Underground – 5.36
Teenage Nervous Breakdown – 3.05  (Nazareth-cover)
Gotta Get A Hold – 4.59
The World Is Watching – 5.14
Rock'N'Roll Degeneration – 3.55  (Demo)
Teenage Nervous Breakdown – 3.32  (Demo)
Scum Lives On – 4.46
Albumilla soittavat

Michael Monroe - laulu, saksofoni
Steve Stevens - kitara, basso
Sam Yaffa - basso
Greg Ellis - rummut
Ian McLagan - piano
Aiheesta muualla

http://www.michaelmonroe.com/ (Arkistoitu – Internet Archive)
John Kirk Townsend

John Kirk Townsend
John Kirk Townsend (10. elokuuta 1809 Philadelphia – 6. helmikuuta 1851 Washington D.C.) oli yhdysvaltalainen luonnontieteilijä, lintutieteilijä ja keräilijä.
Townsendin vanhemmat olivat Charles Townsend ja Priscilla Kirk. Vuonna 1833 kasvitieteilijä Thomas Nuttall kutsui hänet Nathaniel Jarvis Wyethin toiselle tutkimusretkelle Kalliovuorille ja Tyynenmeren rannikolle Oregoniin ja Havaijille. Vuosina 1835–1836 hän toimi lääkärinä Vancouverissa.
Palattuaan retkeltä Townsend kirjoitti raportin The Narrative of a Journey across the Rocky Mountains to the Columbia River and a Visit to the Sandwich Islands (Boston, 1839). Townsend osallistui John James Audubonin kirjan American Ornithology kirjoittamiseen ja monet kuvaukset ovat peräisin hänen kynästään.
Townsend toimi joitakin vuosia Smithsonian-instituutin lintuosastolla. Washingtonissa hän opiskeli hammaslääketiedettä ja kutsui itseään sittemmin tohtoriksi.
Townsend keräsi ja nimesi useita tieteelle uusia lintulajeja, kuten preeriatyllin (Charadrius montanus), lännenkiitäjän (Chaetura vauxi), kirjopreeriasirkun (Calcarius ornatus), viiksikerttulin (Dendroica nigrescens), kuusikerttulin (Dendroica townsendi) ja marunamatkijan (Oreoscoptes montanus). Townsendin kunniaksi on nimetty liuskerastuli (Myadestes townsendi), viiksikerttuli, pensassiiseli (Spermophilus townsendii), townsendinmaaorava (Tamias townsendii), oregonintaskurotta (Thomomys townsendii), niittykontiainen (Scapanus townsendii), vancouverinruohomyyrä (Microtus townsendii) ja valkohäntäjänis (Lepus townsendii).
Townsend lahjoitti lintukokoelmansa Smithsonian-instituutille vuonna 1842. Hän oli Philadelphian luonnontieteellisen akatemian jäsen.
Kissology Volume Two: 1978–1991

| Kissology Volume Two: 1978–1991 KISS |
| --- | --- | --- |

DVD-julkaisun tiedot
 Julkaistu: 19. maaliskuuta 2007
 Tyylilaji: hard rock, glam rock, rock and roll
 Kesto: 90.18
 Levy-yhtiö: VH1 Classic Records
muut julkaisut
| Kissology Volume One: 1974–1977 2006 | Kissology Volume Two: 1978–1991 2007 | Kissology Volume Three: 1992–2000 2007 |
Kissology Volume Two: 1978–1991 on 14. elokuuta 2007 julkaistu Kissin DVD-kokoelma. DVD sisältää studio- ja livemateriaalia vuosilta 1978–1991.
Sisältö > DVD 1

Land Of Hype And Glory with Edwin Newman – 10. tammikuuta 1978
The Tomorrow Show With Tom Snyder (partial) – 31. lokakuuta 1979
Kiss in Attack of The Phantoms European Theatrical Cut - 1979 (Commentary with Carmine Caridi as Calvin Richards,Deborah Ryan as Melissa and Don Lewis as (Various Robots)
Sisältö > DVD 2

Shandi (musiikkivideo) – 1980
CNN Interview with Peter Criss – 24. syyskuuta 1980
Countdown – 21. syyskuuta 1980
Rockpop – 13. syyskuuta 1980
"She’s So European"
"Talk To Me"
KISS Invades Australia – Sydney Showground: Sydney, Australia – 22. marraskuuta 1980
"Detroit Rock City"
"Cold Gin"
"Strutter"
"Shandi"
"Calling Dr. Love"
"Firehouse"
"Talk To Me"
"Is That You"
"2000 Man"
"I Was Made For Lovin’ You"
"New York Groove"
"Love Gun"
"God Of Thunder"(Incomplete)
"Rock And Roll All Nite"
"Shout It Out Loud"
"King Of The Night Time World"
"Black Diamond"
Fridays – 15. tammikuuta 1982
"The Oath "
"A World Without Heroes"
"I"
Top Pop – marraskuu 1982
"I Love It Loud"